বক্সিং ডে
বক্সিং ডে যুক্তরাজ্য, কানাডা, নিউজিল্যান্ড, অস্ট্রেলিয়া, দক্ষিণ আফ্রিকা, হংকং, মাল্টায় সরকারী ছুটির দিন। বড়দিনের পরের দিন অর্থাৎ ২৬ ডিসেম্বর বক্সিং ডে পালন করা হয়। কিছু দেশে দিনটি যদি শনিবার কিংবা রবিবার হয় তাহলে পরদিন অনুষ্ঠিত হয়। এছাড়াও এ দিনটি পৃথিবীর বিভিন্ন দেশে বিশেষতঃ কমনওয়েলথভূক্ত দেশসমূহে সরকারী ছুটির দিন হিসেবে পালিত হয়। প্রাচীন সনাতনী রীতি-নীতি অনুযায়ী গরীব লোকদেরকে উপহার প্রদান করাই এদিনের প্রধান উপজীব্য বিষয়।